
Солтүстік Қазақстан облысы әкімдігінің қаржы басқармасы
мемлекеттік басқару органдарының бюджеттерін жоспарлау және қаржыландыру бөлімі туралы
ЕРЕЖЕ

1. Жалпы ережелер
1. Мемлекеттік басқару органдарының бюджеттерін жоспарлау және қаржыландыру бөлімі (бұдан әрі – бөлім) «Солтүстік Қазақстан облысы әкімдігінің қаржы басқармасы» коммуналдық мемлекеттік мекемесі (бұдан әрі – Басқарма) құрылымдық бөлімшесі болып табылады.  
2. Бөлім өз қызметінде Қазақстан Республикасы Конституциясын,  Заңдарын, Қазақстан Республикасы Президентінің және Үкіметінің актілерін, сондай-ақ осы Ережені басшылыққа алады.   
3. Бөлімнің құрылымын, штат санын Қазақстан Республикасының заңнамасында белгіленген тәртіппен басқарма басшысы бекітеді.

2. Мемлекеттік басқару органдарының бюджеттерін жоспарлау және қаржыландыру бөлімінің негізгі міндеттері, функциялары мен құқықтары 

4. Міндеті: өз құзыреті шегiнде облыс әкiмінiң және әкiмдiгiнiң нормативтiк құқықтық және құқықтық актiлерi жобаларын әзiрлеуге және дайындауға қатысу.  
Функциялары:
1) Қазақстан Республикасының бюджеттік заңнамасымен белгіленген тәртіпте жоспарлы кезеңге облыстық бюджет туралы облыстық мәслихат шешімдерін іске асыру туралы облыс әкімдігі қаулыларының және бюджеттік саясат жөніндегі  өзге де қаулылардың жобаларын әзірлеу үшін материалдарды жинаққа ұсыну;
2) жоспарлы кезеңге облыстық бюджетті бекіту және нақтылау бойынша облыстық мәслихат шешімдерінің жобаларын қарастыруға жетекшілік ететін салалар бойынша материалдарды жинаққа ұсыну;
5. Міндеті: жетекшілік ететін салалар бойынша бюджеттік бағдарламалар әкімшілері ұсынған бюджеттік өтінімдер бойынша тұжырымдамаларды қарау және дайындау.
Функциялары:
1) облыстық бюджеттік бағдарламалар әкімшілерінің жетекшілік ететін бағыттары бойынша облыстық бюджет жобасына бюджеттік өтінімдерін Қазақстан Республикасының бюджет заңнамасына сәйкес қарастыру;
2) жетекшілік ететін салалар бойынша облыстық бюджеттік бағдарламалар әкімшілерінің бюджеттік өтінімдері бойынша тұжырымдама дайындау.
6. Міндеті: қаржыландыру жоспарларын қалыптастыру, өзгерістер мен толықтырулар енгізу, сондай-ақ бюджет қаражатын тиімді игерудің мониторингі мен талдауы.
Функциялары:
1. облыстық бюджетті атқару көрсеткіштерін тұрақты және жүйелі жинауын, қадағалауын және талдауын жүзеге асыру, міндеттемелерді уақытылы қабылдамау, бюджеттік бағдарламалар бойынша төлемдерді уақытылы өткізбеу себептерін анықтау, облыстық бюджет шығыстарының атқарылуын, сондай-ақ, бюджеттік бағдарламалар әкімшілерінің стратегиялық жоспарларында айқындалған нәтижелер көрсеткіштері бойынша деректердің болжамын құрастыру;
1. төлемдер бойынша түсімдер мен қаржыландырудың жиынтық жоспарына, міндеттемелер бойынша жиынтық қаржыландыру жоспарына, бюджеттік бағдарламалар әкімшілерінің міндеттемелер мен төлемдер бойынша қаржыландыру жоспарларына Бюджет кодексімен белгіленген жағдайларда, сондай-ақ, бөлінетін бюджеттік бағдарламаларды бөлу кезінде, жергілікті бюджеттердің ай бойынша шығыстарының түзетуін қажет ететін факторлар туған кезде өзгерістер мен толықтырулар енгізу;
1. облыстық бюджетті атқару жөніндегі есептілікті жасау және ұсыну;
7. Міндет: Есептер мен бақылаудағы тапсырмаларды уақытында орындау.
1) Қазақстан Республикасы Қаржы министрлігіне есепті қалыптастыру үшін аудандардың, Петропавл қаласының және облыстық жетекшілік етілетін мекемелердің облыс бюджетінің атқарылуы туралы есептерін қабылдау;
2) ағымдағы бюджеттік бағдарламалар қаражатын мемлекеттік мекемелер, қызмет жұмыс түрлері және сатып алынатын активтердің атаулары кесімінде жетекшілік етілетін сала бойынша күрделі облыс шығындарына бағыттау туралы тоқсан сайын қалыптастыру;
3) бюджеттік мониторинг нәтижелері бойынша жергілікті бюджетті атқару жөнінде талдау есептерін құрастыру;
4) республикалық бюджеттен тиісті қаржы жылына бөлінген нысаналы ағымдағы трансферттерді іске асыру мониторингісі нәтижелері туралы есептер құрастыру;
5) ведомстволық бағынысты мемлекеттік мекемелер мен ұйымдарды еңбекақы қоры мен штат саны бойынша, жергілікті бюджеттің ағымдағы шығындары бойынша, жетекшілік ететін салалар бойынша шығыстар базасына қосымша енгізілген жалпы сипаттағы трансферттер бойынша тоқсандық есептер жасау;
6) орталық атқарушы органдардың, облыс әкімдігі мен басқа да ведомствалардың бақылаудағы тапсырмаларын орындау;
8. Құқығы және міндеттері:	
- мемлекеттік органдардан Басқармаға жүктелген функцияларды жүзеге асыру үшін қажетті ақпарат сұрату және алу;
- жұмыс тиімділігі мен сапасын арттыру үшін еңбек жағдайларын жақсарту және бөлімді материалдық-техникалық қамтамасыз ету бойынша ұсыныстарды басшылықтың қарауына ұсыну.
	 
3. Мемлекеттік басқару органдарының бюджеттерін жоспарлау және қаржыландыру бөлімінің қызметін ұйымдастыру

9. Бөлім Қазақстан Республикасының заңнамалық актілеріне, Президентінің актілеріне, Қазақстан Республикасының өзге де нормативтік құқықтық актілерге сәйкес өзінің негізгі міндеттері мен функцияларын іске асыру үшін қажетті өкілеттіктерді иеленеді.
10. Бөлімді Қазақстан Республикасы заңнамасымен белгіленген тәртіпте қызметке тағайындалатын және қызметтен босатылатын бөлім басшысы басқарады.
11. Бөлім басшысы қызметке жалпы басшылықты жүзеге асырады және бөлімге жүктелген міндеттердің орындалуы мен оның өз функцияларын жүзеге асыруы үшін дербес жауапты болады.
12. Бөлім басшысы Қаржы басқармасының басшылығына бөлімнің құрылымы мен штат кестесі бойынша ұсыныстар береді.
13. Бөлімнің құзыретіне кіретін мәселелер бойынша бөлім атынан басқа құрылымдық бөлімшелерге жіберілетін құжаттарға бөлім басшысы, ал ол болмаған жағдайда оны алмастыратын адам қол қояды.


Келісілген:
____________________________________________________                               
                                                                                       (Т.А.Ә., қолы, датасы)

